Die eerste barometer is gemaak deur kwik in 'n glasbuis te plaas en dit dan in 'n bak om te keer. Dié barometer is deur die Italiaanse wiskundige Evangelista Torricelli in 1643 uitgevind.
Mynwerkers gebruik dit soms om die diepte van 'n myn te bepaal. Die mees algemene gebruik is egter om lugdruk te meet. Dit help weerkundiges om die weer te voorspel, omrede 'n verandering in lugdruk 'n verandering in die weertoestand tot gevolg het.